紅鸛

紅鸛，又叫紅鶴、火烈鳥，係一種大隻又嘅優雅嘅水鳥。羽毛由粉紅到深紅不等，鍾意成群結隊搵食。現時可以分為 6 個種。

分類

同其他雀嘅關係 
紅鸛同鶴嘅體型好相似，都係條頸長，對腳又長，都係成群咁住響濕地，飛嗰陣都係伸長條頸。但係，如果從演化嘅角度，就差好遠喇。由叫聲，習性，解剖學嚟睇，紅鸛同鸛好似；但由幼鳥嘅生活習性嚟睇，又同野鴨好似；但咀嘅形狀又係雀鳥中獨一無二嘅。所以到而家都重未有定論。

繁殖動向 
紅鸛係一種非常靚嘅水鳥，所以早喺20世紀，威靈頓嘅國家動物園已開始搜集紅鸛嚟養，呢個亦係美國動物園史上最早嘅文獻記載。而開始大量引進紅鸛入園喺1960年代。1980年代，智利紅鸛已成為動物園主要嘅展品之一。北美洲真正成功繁殖到紅鸛嘅最早記錄喺1939年。

響香港，亦都有好幾個養紅鸛嘅地方：九龍公園，香港動植物公園，香港海洋公園同嘉道理農場暨植物園。響1992年，因為有人走入九龍公園打死咗幾隻紅鸛，當局開始加強保安同加裝閉路電視。

雀